4 Mu moba a ku mpelo,*Mutumba paji nzubo ya Yehoba+Bakamwikazha peulu kukila mitumba ikwabo,Kabiji bakamusuntula kukila tutumbatumba,Ne bantu ba mu bisaka byonse bakeya konka.+2 Kabiji bisaka bya bantu byavula bikayako ne kwamba’mba:“Twayai ku mutumba wa YehobaKu nzubo ya Lesa wa Yakoba.+Aye uketufunjisha mashinda anji,Kabiji tukendanga mu mashinda anji.”Mambo mizhilo* ikafuma mu Ziona,Ne byambo bya Yehoba bikafuma mu Yelusalema.3 Aye ukachibila mambo mitundu ya bantu yavula+Kabiji ukolola bintu kuba’mba bisaka bya bantu byakosa biji kwalepa bikamwenemo.Bakabundanga mapoko abo ne kwialula ke bya kujimakoNe mafumo abo bakealula ke a kukopawilako misampi.+Kisaka kya bantu kechi kikasuntwila mpoko kisaka kikwabo ne,Kabiji kechi bakafunda kulwa nkondo jibiji ne.+4 Muntu yense ukekala munshi ya muñanzañanza wanji ne munshi ya kichi kyanji kya mukuyu,+Kabiji kafwako nangwa umo ukebalengesha moyo ne,+Mambo kanwa ka Yehoba wa mabumba ko kaamba.5 Mambo mitundu ya bantu yonse ikendanga mu mazhina a balesa babo,Pakuba atweba tukendanga mu jizhina ja Yehoba Lesa wetu+ myaka ne myaka.6 Yehoba waamba’mba, “Pa joja juba,Nkakonkanya pamo awa* wasunkuchilenga,Ne kukonkanya pamo aba bapalañene,+Pamo na boba bo namanyikile.7 Kabiji nkalengela yewa* wasunkuchilenga kushalapo,+Ne yewa ye batwajile kwalepa ukekala ke kisaka kyakosa;+Kabiji Yehoba ukekala ke mfumu wabo pa Mutumba wa Ziona,Kufumatu luno kufika ne ku myaka ne myaka.8 Pakuba obewa, kyamba kya jitanga,Kituntaulo kya mwana wa mukazhi Ziona,+Bukeya kwi obewa, kine bukalama butanshi* bukeya,+Bufumu bwa mwana wa mukazhi Yelusalema.+9 Pano mambo ka o ubena kubijikila?Nanchi kechi uji na mfumu nenyi?Nangwa abya bakukubuula maana bavila nyi?Pa kuba’mba misongo ikukwate nobe mwanamukazhi ubena kusema nyi?+10 Obewa mwana wa mukazhi Ziona, minyangala ne kubinza,Nobe mwanamukazhi ubena kusema,Mambo luno ukafuma mu muzhi ne kwikala mungye.Ukaya ku Babilona,+Kabiji konkakwa bakakupokolola;+Konkakwa Yehoba ukakupotolola mu maboko a balwanyi bobe.+11 Bisaka bya bantu byavula bikakonkena kwi obewa na kulwa ne obewa;Bikamba’mba, ‘Twayai tumuzhilulule,Ne meso etu amone kino kintu kisakumwekela Ziona.’12 Bino abo kechi bayuka milanguluko ya Yehoba ne,Kechi bakwatakanya bintu byo akeba ne;*Mambo aye ukebakonkanya nobe bikuta bya kajo ko banowa katataka kaji ku kipujilo.13 Imana ne kupuula, obewa mwana wa mukazhi Ziona;+Mambo nkalula nsengo yobe ke kapotwe,Kabiji nkalula mikono yobe ke mukuba,Ne obewa ukavingakanya mitundu ya bantu yavula.+Ukapana nsubu yabo ya bujimbijimbi kwi Yehoba,Ne bunonshi bwabo kwi Nkambo wa kine wa ntanda yonse.”+
bem_Latn